Rafræn umsókn um kaup á greiðslumarki opnuð á AFURÐ 05.12.2019 Fréttir - Búnaðarmál Sauðfjárbændur sem óska eftir að kaupa greiðslumark í sauðfé geta nú sótt um á þar til gerðri umsókn inn í greiðslukerfi landbúnaðarins , AFURÐ . Sótt er um með rafrænum hætti og þurfa umsækjendur að skrá sig inn með rafrænu skilríki í gegnum ÍSLAND.IS. Atvinnuvega - og nýsköpunarráðuneytið gaf út breytingarreglugerð nr. 1009 / 2019 um nýtt innlausnarfyrirkomulag þann 19. nóvember síðastliðinn í samræmi við endurskoðaðan samstarfssamning um starfsskilyrði í sauðfjárrækt milli ríkis og bænda og breytingu á búvörulögum nr. 99 / 1993 . Matvælastofnun , búnaðarstofa , annast úthlutun greiðslumarksins og skal bjóða til sölu innleyst greiðslumark á núvirtu andvirði beingreiðslna næstu þriggja almanksára . Skilafrestur á beiðni um innlausn og kaup á greiðslumarki er til miðnættis 15. desember 2019 . Greiðslufrestur vegna kaupa á greiðslumarki er 5. janúar 2020 . Með beiðni um innlausn ( sölu ) á greiðslumarki skal fylgja staðfesting um eignarhald að lögbýli og samþykki ábúanda , sameigenda og veðhafa í lögbýlinu . Kaupandi greiðslumarks nýtir greiðslumark frá og með 1. janúar 2020 . Rétt er að taka fram að ekki er sótt um kaup á greiðslumarki á Bændatorginu , heldur í AFURÐ á vefslóðinni afurd.is eða afurd.bondi.is . Í dag var AFURÐ opnað fyrir framleiðendur í landbúnaði , en þar geta bændur komist inn í á : Jarðabók búsins . Heildarupplýsingar um búið , tengiliðir , upplýsingar úr lögbýlaskrá ( eigendur ) , stuðningsgreiðslur og greiðslumark . Rafræna handbók um gæðastýrða sauðfjárframleiðslu og Umsóknir um stuðningsgreiðslur . Aðeins er komin inn umsókn um kaup á greiðslumarki í sauðfé , en á næstu vikum og mánuðum færast umsóknir sem nú eru inn á Bændatorginu yfir á AFURÐ .